钦定古今图书集成/明伦汇编/皇极典/第215卷
## 钦定古今图书集成/明伦汇编/皇极典/第215卷

| 钦定古今图书集成 明伦汇编 第二百十五卷 |

| |

钦定古今图书集成明伦汇编皇极典

第二百十五卷目录

圣寿部汇考一

上古〈太昊伏牺氏一则　炎帝神农氏一则　黄帝有熊氏一则　少昊金天氏一则

颛顼高阳氏一则　帝喾高辛氏一则〉

陶唐氏〈帝尧一则〉

有虞氏〈帝舜一则〉

夏后氏〈帝禹一则〉

商〈成汤一则〉

汉〈高帝一则　惠帝一则　文帝一则　景帝一则　武帝一则　昭帝一则　宣帝一则

元帝一则　成帝一则〉

后汉〈光武帝一则　明帝一则　章帝一则　和帝一则　殇帝一则　安帝一则　顺

帝一则　冲帝一则　质帝一则　桓帝一则　灵帝一则　献帝一则　后主一则〉

魏〈文帝一则　高贵乡公一则〉

晋〈元帝一则〉

宋〈武帝一则　少帝一则　文帝一则　孝武帝一则　前废帝一则　明帝一则　后废

帝一则　顺帝一则〉

南齐〈高帝一则　武帝一则〉

梁〈武帝一则　简文帝一则　元帝一则〉

陈〈武帝一则　废帝一则　宣帝一则　后主一则〉

北魏〈道武帝一则　明元帝一则　太武帝一则　文成帝一则　献文帝一则　孝文

帝一则　宣武帝一则　孝明帝一则〉

北齐〈文宣帝一则　后主一则　幼主一则〉

北周〈孝闵帝一则　明帝一则　武帝一则　宣帝一则　静帝一则〉

隋〈文帝一则〉

皇极典第二百十五卷

=圣寿部汇考一〈{{{1}}}〉

### 太昊伏牺氏生于成纪有虹绕之祥

按：《史记补三皇本纪》：“太皞庖牺氏，风姓代燧人氏，继
天而王，母曰华胥，履大人迹于雷泽，而生庖牺于成
纪。”

按《宝椟记》：“庖牺氏所都之国，有华茸之渊，神女游于
其上，有虹绕之，久而方灭，即有孕，历十二年生庖牺，
或曰岁星，十二年一周。”

### 炎帝神农氏生有神龙之瑞

按《史记补三皇本纪》：“炎帝神农氏，姜姓，母曰女登，有
娲氏之女，为少典妃，感神龙而生炎帝。”

按《宋书符瑞志》：“炎帝神农氏，母曰女登，游于华阳，有
神龙首感女登于常羊山，生炎帝，有圣德。”

### 黄帝有熊氏生于寿丘有电绕之瑞

按《史记五帝本纪》：“黄帝，少典之子。生而神灵，弱而能
言。”

按《宋书符瑞志》：“黄帝轩辕氏母曰附宝，见大电光绕
北斗枢星照郊野，感而孕，二十五月而生黄帝于寿
丘。”〈按论衡吉验篇云黄帝妊二十月而生与志互异〉
按《拾遗记》：“轩辕出自有熊之国，母曰昊枢，以戊己之
日生，故以土德称王，时有黄星之祥。”

### 少昊金天氏生有流星之瑞

按《宋书符瑞志》：“帝摰少昊氏，母曰女节，见星如虹，下
流华渚，既而梦接，意感生少昊。”

按《路史》：“小昊青阳氏，名质，其父曰清元，为纪姓，配于
类氏曰娥。居河之微，逆星流槎，奏便媚之乐，乐而忘
归，震而生质，白帝子也。既生，其渚为陵。”

### 颛顼高阳氏生于若水有祥星之感

按《宋书符瑞志》：“帝颛顼高阳氏，母曰女枢，见瑶光之
星贯月如虹，感于幽房之宫，生颛顼于若水，首戴干
戈，有圣德，生十年而佐少昊氏，二十而登帝位。”

### 帝喾高辛氏生有大迹之感

按《史记。五帝本纪》。帝喾高辛生而神灵。自言其名。
按《帝王世纪》。帝喾高辛，姬姓也。其母生见其神异。自
言其名曰夋。龆龀有圣德。
按《路史》帝喾父侨极取陈丰氏曰：裒履大迹而生
喾。